Amazon's Choice for "tim tam"
Amazon Bestsellers Rank: 4 in Pantry Food & Drinks (See Top 100 in Pantry Food & Drinks)
#1 in Biscuits
Arnott's TeeVee Snacks Original Biscuit Bites, 175 Grams JHB-busbestuurders staak | Maroela Media
“Busbestuurders sal Maandagoggend tussen 05:00 en 08:00 werk, en dan tot verdere kennisgewing staak,” het Obed Sibasa, woordvoerder van die departement van gemeenskapsveiligheid, Sondag gesê. “Passasiers word aangeraai om in die middag en ná werk van alternatiewe vervoer gebruik te maak.”
Sibasa het pendelaars aangemoedig om vroeg op te daag by taxistaanplekke en bushaltes.
Die departement van vervoer in Gauteng beplan in ŉ afsonderlike saak om Maandag te vergader in ŉ poging om spanning tussen twee taxiverenigings, Meadowlands, Diepkloof-Noord (MDN) en die Baragwanath, Meadowlands Taxivereniging (BMTA), op te los.
Verteenwoordigers van die Top Ses-, MDN- en BMTA-verenigings en die Gautengse regering sal na verwagting die vergadering bywoon. Die spanning tussen die taxiverenigings het na bewering reeds tot die dood van MDN-eienaar, Mzayifani Mpongose, gelei. Dit was weens ŉ weeklange MDN-staking wat verlede Maandag begin en Sondag tot ŉ einde gekom het.
Mpongose is verlede Saterdag in Orlando-Wes, Soweto, doodgeskiet. Niemand is nog in verband met die voorval in hegtenis geneem nie. -SAPA